Ericu950/Stoicheia-meter-silver huggingface dataset:
εἰ δὲ δεῖ τῇ ὄψει τεκμαίρεσθαι , φαίνεται μᾶλλον ὁ σίδηρος ἔχων τι σαθρὸν καὶ πολύκενον καὶ τενθρηνῶδες ·
ἔστι δὲ κακόφωνος σφόδρα καὶ τῶν μεταλλικῶν κωφότατος .
οὐδὲν οὖν ἔδει τῇ νυκτὶ παρέχειν πράγματα συσπῶντας αὐτῆς τὸν ἀέρα καὶ συντείνοντας , ἑτέρωθι δ αὖ χώρας καὶ κενότητας ἀπολείποντας , ὥσπερ ἐμποδὼν ὄντα τῇ φωνῇ τὸν ἀέρα καὶ φθείροντα τὴν οὐσίαν , ἧς αὐτὸς οὐσία καὶ σῶμα καὶ δύναμὶς ἐστιν .
ἄνευ δὲ τούτων ἔδει δή που τὰς ἀνωμάλους νύκτας , οἷον ὁμιχλώδεις καὶ δυσχειμέρους , ἠχωδεστέρας εἶναι τῶν αἰθρίων καὶ κεκραμένων ὁμαλῶς , διὰ τὸ δεῦρο μὲν συνωθεῖν τὰς ἀτόμους ἐκεῖ δ ὅθεν μεθίστανται χώραν ἔρημον ἀπολείπειν σωμάτων καὶ τὸ δὴ προχειρότατον , ἡμέραν ψυχρὰν ἠχωδεστέραν εἶναι νυκτὸς ἀλεεινῆς ῆς καὶ θερινῆς 0 1 2 ·
ὧν οὐδέτερον ἀληθές ἐστι .
διὸ τὸν λόγον τοῦτον ἀπολελοιπὼς ἐπιβάλλω τὸν Ἀναξαγόραν , ὑπὸ τοῦ ἡλίου λέγοντα κινεῖσθαι τὸν ἀέρα κίνησιν τρομώδη καὶ παλμοὺς ἔχουσαν , ὡς δῆλόν ἐστι τοῖς διὰ τοῦ φωτὸς ἀεὶ διᾴττουσι ψήγμασι μικροῖς καὶ θραύμασιν , ἃ δή τινες τίλας καλοῦσιν ταῦτ οὖν φησιν ὁ ἀνὴρ πρὸς τὴν θερμότητα σίζοντα καὶ ψοφοῦντα δι ἡμέρας δυσηκόους τῷ ψόφῳ τὰς φωνὰς ποιεῖν , νυκτὸς δὲ φαίνεσθαι τὸν σάλον αὐτῶν καὶ τὸν ἦχον .
ἐμοῦ δὲ ταῦτ εἰπόντος , Ἀμμώνιος 0 ;
ἔφη γελοῖοι μὲν ἴσως φανούμεθα , καὶ Δημόκριτον ἐλέγχειν οἰόμενοι καὶ Ἀναξαγόραν ἐπανορθοῦσθαι θέλοντες ·
οὐ μὴν ἀλλ ἀφαιρετέον γε τῶν Ἀναξαγόρου σωμάτων τὸν σιγμόν ·
οὔ τε γὰρ πιθανὸς οὔ τ ἀναγκαῖος , ἀλλ ὁ τρόμος ἀρκεῖ τῶν σωμάτων καὶ ἡ κίνησις ἐν τῷ φωτὶ κλονουμένων τὰς φωνὰς 0 ;
διασπᾶν καὶ διαρρίπτειν πολλάκις 0 .
ὁ γὰρ ἀήρ , ὥσπερ εἴρηται , σῶμα τῆς , φωνῆς 0 ·
καὶ οὐσίαν ἐμπαρέχων ἑαυτόν , ἐὰν μὲν σταθερός , εὐθύπορα καὶ λεῖα καὶ συνεχῆ τὰ τῶν ψόφων μόρια καὶ κινήματα πόρρωθεν διαδίδωσι 0 ·
νηνεμία γὰρ ἠχῶδες καὶ γαλήνη , καὶ τ οὐναντίον , ὡς Σιμωνίδης φησίν , οὐ δὲ γὰρ ἐννοσίφυλλος ἀήτα τότ ὦρτ ἀνέμων , ἅ τις κατεκώλυε κιδναμένα μελιαδέα γᾶρυν ἀραρεῖν ἀκοαῖσι βροτῶν 0 .
πολλάκις μὲν γὰρ οὐ δὲ τὸ σχῆμα τῆς φωνῆς ὁ τοῦ ἀέρος σάλος ἔναρθρον ἐᾷ πρὸς τὴν αἴσθησιν ἐξικνεῖσθαι καὶ διαμεμορφωμένον , ἀεὶ μέντοι τι τοῦ πλήθους φέρει καὶ τοῦ μεγέθους .
ἡ μὲν οὖν νὺξ αὐτὴ καθ ἑαυτὴν οὐδὲν ἔχει κινητικὸν ἀέρος ·
ἡ δ ἡμέρα μέγα , τὸν ἣλιον , ὥσπερ αὐτὸς ὁ Ἀναξαγόρας εἴρηκεν 0 .
ὑπολαβὼν δὲ Θράσυλλος ὁ Ἀμμωνίου υἱὸς εἶτ ἔφη τί παθόντες , ὦ πρὸς Διός , εἶπας τῶι θεωρητὰ κινήματα τοῦ ἀέρος οἰόμεθα δεῖν αἰτᾶσθαι , τὸν δ ἐμφανῆ σάλον καὶ σπαραγμὸν αὐτοῦ παρορῶμεν ;
ὁ γὰρ δὴ μέγας ἡγεμὼν ἐν οὐρανῷ Ζεὺς οὗτος οὐ λανθάνων οὐ δ ἀτρέμα διακινῶν τὰ σμικρότατα τοῦ ἀέρος ἀλλ εὐθὺς ἐκφανεὶς ἀνίστησι καὶ κινεῖ πάντα πράγματα δεξιὰ σημαίνων , λαοὺς δ ἐπὶ ἔργον ἐγείρων οἱ δ ἕπονται , καθάπερ ἐκ παλιγγενεσίας νέα ἐφ ἡμέρῃ φρονέοντες ὥς φησι Δημόκριτος , οὔ τ ἀφώνοις οὒτ ἀπράκτοις ἐνεργείαις 0 ·
καὶ τὸν ὄρθρον ὁ Ἴβυκος οὐ κακῶς κλυτὸν προσεῖπεν , ἐν ᾧ κλύειν καὶ ἤδη φθέγγεσθαι συμβέβηκε ·
τῆς δὲ νυκτὸς ἀκύμων τὰ πολλὰ καὶ ἄκλυτος ὢν ὁ ἀήρ , ἀναπαυομένων ἁπάντων , εἰκότως τὴν φωνὴν ἄθραυστον ἀναπέμπει καὶ ἀκέραιον πρὸς ἡμᾶς .
παρὼν οὖν Ἀριστόδημος ὁ Κύπριος ἀλλ ὅρα εἶπεν ὦ Θράσυλλε , μὴ τοῦτο μὲν αἱ νυκτομαχίαι καὶ νυκτοπορίαι τῶν μεγάλων στρατοπέδων ἐλέγχουσιν , οὐδὲν ἧττον ἠχωδεστέρας ποιοῦσαι τὰς φωνάς , καίπερ ἐν ταραχῇ καὶ σάλῳ τοῦ ἀέρος ὄντος .
ἔχει δέ τι καὶ τὸ παρ ἡμᾶς αἴτιον ·
αὐτοὶ γὰρ ὧν φθεγγόμεθα νύκτωρ τὰ πολλὰ θορυβώδη καὶ μετὰ πάθους ἐπείγοντος ἐγκελευόμεθά τισιν ἢ διαπυνθανόμενοι συντόνους ποιούμεθα τὰς γεγωνήσεις .
τὸ γάρ , ἐν ᾧ μάλιστα καιρῷ πεφύκαμεν ἡσυχίαν ἄγειν , ἐξανιστὰν ἡμᾶς ἐπὶ πράξεις καὶ λόγους οὐ μικρὸν οὐ δ ἀτρεμαῖόν ἐστιν , ἀλλὰ μέγα καὶ μεγάλης τινὸς ἀνάγκῃ χρείας ἐπιταχυνόμενον , ὥστε καὶ τὰς φωνὰς φέρεσθαι σφοδροτέρας .
ἰσθμίων ἀγομένων ἐν τῇ δευτέρᾳ τῶν Σώσπιδος ἀγωνοθεσιῶν τὰς μὲν ἄλλας ἑστιάσεις διεφύγομεν , ἑστιῶντος αὐτοῦ πολλοὺς μὲν ἅμα ξένους , πάντας δὲ πολλάκις τοὺς πολίτας ·
ἅπαξ δὲ τοὺς μάλιστα φίλους καὶ φιλολόγους οἴκοι δεχομένου , καὶ αὐτοὶ παρῆμεν .
ἀπηρμένων δὲ τῶν πρώτων τραπεζῶν , ἧκέ τις Ἡρώδῃ τῷ ῥήτορι παρὰ γνωρίμου νενικηκότος ἐγκωμίῳ φοίνικα καὶ στέφανόν τινα τῶν πλεκτῶν κομίζων .
ὁ δὲ ταῦτα μὲν δεξιωσάμενος ἀπέπεμψε πάλιν , ἔφη δ ἀπορεῖν , τί δήποτε τῶν ἀγώνων στέφανον ἄλλος ἄλλον ἔχει , τὸν δὲ φοίνικα κοινῇ πάντες 0 .
οὐ γὰρ ἐμὲ γοῦν ἔφη πείθουσιν οἱ τὴν ἰσότητα τῶν φύλλων , οἷον ἀντανισταμένων ἀεὶ καὶ συνεκτρεχόντων , ἀγῶνι καὶ ἁμίλλῃ παραπλήσιόν τι ποιεῖν φάσκοντες , αὐτήν τε τὴν νίκην παρὰ τὸ μὴ εἶκον ὠνομάσθαι ·
καὶ γὰρ ἄλλα πάμπολλα μονονοὺ μέτροις τισὶ καὶ σταθμοῖς ἀκριβῶς τὴν τροφὴν διανέμοντα τοῖς ἀντιζύγοις πετάλοις ἰσότητα θαυμαστὴν καὶ τάξιν ἀποδίδωσιν ἔτι δ ἀπιθανώτεροι τούτων εἰσὶν οἱ τὸ κάλλος καὶ τὴν εὐφυΐαν ἀγαπῆσαι τοὺς παλαιούς , ὡς Ὅμηρον ἔρνεϊ φοίνικος ἀπεικάσαντα τὴν ὥραν τῆς Φαιακίδος , ὑπονοοῦντες 0 .
οὐ γὰρ ἀγνοεῖτε δήπουθεν , ὅτι καὶ ῥόδοις καὶ λυχνίσιν , ἔνιοι δὲ καὶ μήλοις καὶ ῥοιαῖς ἔβαλλον ὡς καλοῖς 0 ·
γεραίροντες ἀεὶ τοὺς νικηφόρους .
ἀλλ οὐδὲν οὕτως ἐπιφανῶς ἐκπρεπέστερον ἔχει τῶν ἄλλων ὁ φοῖνιξ , ἅτε μη δὲ καρπὸν .
ἐν τῇ Ἑλλάδι φέρων ἐδώδιμον ἀλλ ἀτελῆ καὶ ἄπεπτον .
εἰ γάρ , ὥσπερ ἐν Συρίᾳ καὶ ἐν Αἰγύπτῳ , παρεῖχε τὴν βάλανον , ὄψει τε θεαμάτων καὶ γλυκύτητι τραγημάτων πάντων ἥδιστον , οὐκ ἂν ἦν ἕτερον αὐτῷ παραβαλεῖν 0 .
ὁ γοῦν βασιλεύς , ὥς φασιν , ἀγαπήσας διαφερόντως τὸν Περιπατητικὸν φιλόσοφον Νικόλαον , γλυκὺν ὄντα τῷ ἤθει ῥαδινὸν δὲ τῷ μήκει τοῦ σώματος διάπλεων δὲ τὸ πρόσωπον ἐπιφοινίσσοντος ἐρυθήματος , τὰς μεγίστας καὶ καλλίστας τῶν φοινικοβαλάνων Νικολάους ὠνόμαζε , καὶ μέχρι νῦν οὕτως ὀνομάζονται .
ταῦτ εἰπὼν ὁ Ἡρώδης οὐκ ἀτερπέστερον ἐμβάλλειν ἔδοξε τοῦ ζητουμένου τὸ περὶ τοῦ Νικολάου .
διὸ καὶ μᾶλλον ἔφη ὁ Σῶσπις προθυμητέον , ὡς ἕκαστος αὑτόν τις ἔπεισε , συνεισενεγκεῖν εἰς τὸ ζητούμενον .
ἐγὼ δ εἰσφέρω πρῶτος , ὅτι δεῖ τὴν τῶν νικηφόρων δόξαν ἄφθιτον , ὡς ἀνυστὸν ἐστι , καὶ ἀγήρων διαμένειν ·
ὁ δὲ φοῖνιξ μακρόβιον μέν ἐστιν ἐν τοῖς μάλιστα τῶν φυτῶν , ὥς που καὶ τὰ Ὀρφικὰ ταῦτα μεμαρτύρηκε ζῶον δ ἴσον ἀκροκόμοισιν φοινίκων ἔρνεσσιν , μόνῳ δ αὐτῷ σχεδὸν ὑπάρχει τὸ κατὰ πολλῶν ὡς ἀληθῶς λεγόμενον 0 ·
τί δὲ τοῦτ ἔστι ;
τὸ ἐμπεδόφυλλον εἶναι καὶ ἀείφυλλον 0 ·
οὔ τε γὰρ δάφνην οὔ τ ἐλαίαν οὔ τε μυρσίνην οὔ τ ἄλλο τι τῶν μὴ φυλλορροεῖν λεγομένων ὁρῶμεν ἀεὶ τ αὐτὰ φύλλα διατηροῦν , ἀλλὰ τοῖς πρώτοις ἀπορρέουσιν ἑτέρων ἐπιβλαστανόντων , ὥσπερ πόλεις , ἕκαστον ἀείζωον διαμένει καὶ ἀμείλικτον ὁ δὲ φοῖνιξ οὐθὲν ἀποβάλλων ἀφ αὑτοῦ τῶν φυομένων , βεβαίως ἀείφυλλός ἐστι ·
καὶ τοῦτο δὴ τὸ κράτος αὐτοῦ μάλιστα τῆς νίκης τῷ ἰσχυρῷ συνοικειοῦσι .
παυσαμένου δὲ τοῦ Σώσπιδος , Πρωτογένης ὁ γραμματικός , ὀνόματι καλέσας Πραξιτέλην τὸν περιηγητὴν οὕτω δὴ τούτους ἔφη τοὺς ῥήτορας ἐάσομεν περαίνειν τὸ οἰκεῖον , ἐξ εἰκότων καὶ πιθανῶν ἐπιχειροῦντας ·
αὐτοὶ δ ἀφ ἱστορίας οὐδὲν ἂν ἔχοιμεν τῷ λόγῳ συμβάλλεσθαι ;
καίτοι δοκῶ μοι μνημονεύειν ἐν τοῖς Ἀττικοῖς ἀνεγνωκὼς ἔναγχος , ὅτι πρῶτος ἐν Δήλῳ Θησεὺς ἀγῶνα ποιῶν ἀπέσπασε κλάδον τοῦ ἱεροῦ φοίνικος καὶ σπάδιξ ὠνομάσθη .
καὶ ὁ Πραξιτέλης ταῦτ εἶπεν ἄδηλα , καὶ τοῦ Θησέως αὐτοῦ πυνθάνεσθαι φήσουσιν , ᾧτινι λόγῳ φοίνικος , οὐ δάφνης οὐ δ ἐλαίας , κλάδον ἀπέσπασεν ἀγωνοθετῶν .
σκόπει δή , μὴ Πυθικόν ἐστι τὸ νικητήριον , ὡς ·
ἀμφικτύονος ·
κ ἀκεῖ πρῶτον ἐπὶ τιμῇ τοῦ θεοῦ δάφνῃ καὶ φοίνικι τοὺς νικῶντας ἐκόσμησαν , ἅτε δὴ καὶ τῷ θεῷ μὴ δάφνας μη δ ἐλαίας ἀλλὰ φοίνικας ἀνατιθέντες , ὡς ἐν Δήλῳ Νικίας χορηγήσας Ἀθηναίων καὶ ἐν Δελφοῖς Ἀθηναῖοι καὶ Κύψελος πρότερον Κορίνθιος ἐπεὶ καὶ φίλαθλος ἄλλως καὶ φιλόνικος ἡμῖν ὁ θεός , αὐτὸς ἐν κιθαρίσει καὶ ᾠδῇ καὶ βολαῖς δίσκων , ὡς δ ἔνιοί φασι , καὶ πυγμῇ ἁμιλλώμενος 0 1 2 ·
ἀνθρώποις δὲ προσαμύνων ἀγωνιζομένοις , ὡς Ὅμηρος ἐμαρτύρησε , τὸν μὲν Ἀχιλλέα λέγοντα ποιήσας ἄνδρε δύω περὶ τῶνδε κελεύομεν , ὥπερ ἀρίστω , πὺξ μάλ ἀνασχομένω πεπληγέμεν ᾧ δέ κ Ἀπόλλων δώῃ καμμονίην τῶν δὲ τοξοτῶν τὸν μὲν εὐξάμενον τῷ θεῷ κατορθῶσαι καὶ λαβεῖν τὰ πρωτεῖα 0 ·
τὸν δὲ γαῦρον ἀστοχῆσαι τοῦ σκοποῦ , μὴ εὐξάμενον 0 .
καὶ μὴν οὐ δ Ἀθηναίους εἰκός ἐστιν Ἀπόλλωνι καθιερῶσαι , τὸ γυμνάσιον ἀλόγως καὶ αὐτομάτως ·
ἀλλὰ παρ οὗ τὴν ὑγίειαν ἔχομεν θεοῦ , τοῦτον εὐεξίαν τε διδόναι καὶ ῥώμην ἐπὶ τοὺς ἀγῶνας ᾤοντο .
κούφων δὲ καὶ βαρέων ἀγωνισμάτων ὄντων , πύκτῃ μὲν Ἀπόλλωνι Δελφούς , δρομαίῳ δὲ Κρῆτας ἱστοροῦσι θύειν καὶ Λακεδαιμονίους 0 .
σκύλων δὲ Πυθοῖ καὶ ἀκροθινίων καὶ τροπαίων ἀναθέσεις ἆρ , οὐ συμμαρτυροῦσιν ὅτι τῆς εἰς τὸ νικᾶν καὶ κρατεῖν δυνάμεως τῷ θεῷ τούτῳ πλεῖστον μέτεστιν ;
ἔτι δ αὐτοῦ λέγοντος , ὑπολαβὼν Κάφισος ὁ Θέωνος υἱός ἀλλὰ ταῦτὰ γ εἶπεν οὐχ ·
χ ἱστορίας οὐ δὲ περιηγητικῶν ὄδωδε βιβλίων , ἀλλ ἐκ μέσων ἀνεσπασμένα τῶν Περιπατητικῶν τόπων εἰς τὸ πιθανὸν ἐπικεχείρηται , καὶ προσέτι τραγικῶς μηχανὴν ἄραντες , ὦ φίλοι , δεδίττεσθε τῷ θεῷ τοὺς ἀντιλέγοντας .
ὁ μὲν οὖν θεός , ὥσπερ προσήκει , πᾶσιν ἴσος ἐστὶ μετ εὐμενείας ·
ἡμεῖς δ ἑπόμενοι Σώσπιδι καλῶς γὰρ ὑφηγεῖται πάλιν ἐχώμεθα τοῦ φοίνικος ;
ἀμφιλαφεῖς τῷ λόγῳ λαβὰς διδόντος 0 .
βαβυλώνιοι μὲν γὰρ ὑμνοῦσι καὶ ᾄδουσιν ὡς ἑξήκοντα καὶ τριακόσια χρειῶν γένη παρέχον αὐτοῖς τὸ δένδρον ·
ἡμῖν δὲ τοῖς Ἕλλησιν ἣκιστα μέν ἐστι χρειώδης , ἀθλητικῆς δὲ φιλοσοφίας καὶ τὸ ἄκαρπον ἂν εἴη ·
κάλλιστος γὰρ ὢν καὶ μέγιστος ὑπ εὐταξίας οὐ γόνιμός ἐστι παρ ἡμῖν , ἀλλὰ τὴν τροφὴν ὥσπερ ἀθλητοῦ περὶ τὸ σῶμα τῆς εὐταξίας ἀναλισκούσης , σμικρὸν αὐτῷ καὶ φαῦλον εἰς σπέρμα περίεστιν 0 .
ἴδιον δὲ παρὰ ταῦτα πάντα καὶ μηδενὶ συμβεβηκὸς ἑτέρῳ τὸ μέλλον λέγεσθαι 0 ·
φοίνικος γὰρ ξύλον ἂν ἄνωθεν ἐπιθεὶς βάρη πιέζῃς , οὐ κάτω θλιβόμενον ἐνδίδωσιν , ἀλλὰ κυρτοῦται πρὸς τ οὐναντίον ὥσπερ ἀνθιστάμενον τῷ βιαζομένῳ 0 .
τοῦτο δὴ καὶ περὶ τοὺς ἀθλητικοὺς ἀγῶνάς ἐστι ·
τοὺς μὲν γὰρ ὑπ ἀσθενείας καὶ μαλακίας εἴκοντας αὐτοῖς πιέζουσι κάμπτοντες , οἱ δ ἐρρωμένως ὑπομένοντες τὴν ἄσκησιν οὐ μόνον τοῖς σώμασιν ἀλλὰ καὶ τοῖς φρονήμασιν ἐπαίρονται καὶ αὐξοῦνται .
αἰτίαν τις ἐζήτησε , δι ἣν οἱ ναύκληροι τὰς ὑδρείας ἐκ τοῦ Νείλου νυκτὸς οὐχ ἡμέρας ποιοῦνται .
καί τισι μὲν ἐδόκουν τὸν ἣλιον δεδιέναι , τῷ προθερμαίνειν τὰ ὑγρὰ μᾶλλον εὔσηπτα ποιοῦντα ·
πᾶν γὰρ τὸ θερμανθὲν καὶ χλιανθὲν ἀεὶ πρὸς μεταβολὴν ἑτοιμότερόν ἐστι καὶ προπέπονθεν ἀνέσει τῆς ποιότητος ἡ δὲ ψυχρότης πιέζουσα συνέχειν δοκεῖ καὶ φυλάττειν ἕκαστον ἐν ᾧ πέφυκεν , οὐχ ἥκιστα δὲ τὸ ὕδωρ 0 ·
ὕδατος γὰρ ἡ ψυχρότης σχετικόν ἐστι φύσει ·
δηλοῦσιν αἱ χιόνες , τὰ κρέα δύσσηπτα τηροῦσαι πολὺν χρόνον .
ἡ δὲ θερμότης τὰ τ ἄλλα καὶ τὸ μέλι τῆς ἰδίας ποιότητος ἐξίστησι ·
φθείρεται γὰρ ἑψηθέν ·
ἂν δ ὠμὸν διαμένῃ καὶ τοῖς ἄλλοις πρὸς τὸ μὴ φθείρεσθαι βοηθεῖ .
μεγίστην δὲ τῇ αἰτίᾳ πίστιν παρεῖχε τὰ λιμναῖα τῶν ὑδάτων ·
χειμῶνος γὰρ οὐδὲν διαφέροντα τῶν ἄλλων ποθῆναι , τοῦ θέρους γίγνεται πονηρὰ καὶ νοσώδη διὸ χειμῶνι μὲν τῆς νυκτὸς ἀναλογεῖν δοκούσης θέρει δὲ τῆς ἡμέρας , μᾶλλον οἴονται διαμένειν ἄτρεπτον καὶ ἀπαθὲς τὸ ὕδωρ , ἂν νυκτὸς λαμβάνηται 0 .
τούτοις ἐπιεικῶς οὖσι πιθανοῖς , ἐπανέκυψε λόγος ὥσπερ ἀτέχνῳ πίστει ναυτικῇ βεβαιούμενος ἐμπειρίᾳ 0 ·
νυκτὸς γὰρ ἔφασαν λαμβάνειν τὸ ὕδωρ , ἔτι τοῦ ποταμοῦ καθεστῶτος καὶ ἡσυχάζοντος , ἡμέρας δέ , πολλῶν ἀνθρώπων ὑδρευομένων καὶ πλεόντων , πολλῶν δὲ θηρίων διαφερομένων , ἀναταραττόμενον γίγνεσθαι παχὺ καὶ γεῶδες τὸ δὲ τοιοῦτον εὔσηπτον εἶναι πάντα γὰρ τὰ μεμιγμένα τῶν ἀμίκτων ἐπισφαλέστερα πρὸς σῆψίν ἐστι ·
ποιεῖ γὰρ ἡ μῖξις μάχην , ἡ δὲ μάχη μεταβολήν , μεταβολὴ δέ τις ἡ σῆψις 0 1 .
διὸ τάς τε μίξεις τῶν χρωμάτων οἱ ζωγράφοι φθορὰς , 0 ·
ὀνομάζουσι καὶ τὸ βάψαι μιῆναι κέκληκεν ὁ ποιητής , ἡ δὲ κοινὴ συνήθεια τὸ ἄμικτον καὶ καθαρὸν ἄφθαρτον καὶ ἀκήρατον , μάλιστα δὲ γῆ μιχθεῖσα πρὸς ὕδωρ ἐξίστησι καὶ φθείρει τὸ πότιμον καὶ οἰκεῖον 0 ·
ὅθεν εὔσηπτα μᾶλλόν ἐστι τὰ στάσιμα καὶ κοῖλα , πολλῆς ·
ἀναπιμπλάμενα γῆς , τὰ δὲ ῥέοντα φεύγει καὶ διακρούεται τὴν προσφερομένην ·
καὶ καλῶς Ἡσίοδος ἐπῄνεσε κρήνης ἀενάου καὶ ἀπορρύτου , ἥ τ ἀθόλωτος 0 .
ὑγιεινὸν γὰρ τὸ ἀδιάφθορον ἀδιάφθορον δὲ τὸ ἄμικτον καὶ καθαρόν 0 1 .
οὐχ ἥκιστα δ αἱ τῆς γῆς διαφοραὶ τῷ λόγῳ μαρτυροῦσι ·
τὰ γὰρ ὀρεινὴν διεξιόντα γῆν καὶ λιθώδη στερρότερα τῶν ἑλείων καὶ πεδινῶν ἐστι ·
πολλὴν γὰρ οὐκ ἀποσπᾷ γῆν .
ὁ δὲ Νεῖλος ὑπὸ μαλθακῆς χώρας περιεχόμενος , μᾶλλον δ ὥσπερ αἷμα σαρκὶ κεκραμένος , γλυκύτητος μὲν ἀπολαύει καὶ χυμῶν ἀναπίμπλαται δύναμιν ἐμβριθῆ καὶ τρόφιμον ἐχόντων , συμμιγὴς δὲ φέρεται καὶ θολερός 0 1 ·
ἂν δ ἀναταράττηται , καὶ μᾶλλον 0 ·
ἡ γὰρ κίνησις ἀναμίγνυσι τῷ ὑγρῷ τὸ γεῶδες ὅταν δ ἠρεμήσῃ , κάτω ῥέπον διὰ βάρος ἄπεισιν .
ὅθεν ὑδρεύονται τῆς νυκτός , ἅμα καὶ τὸν ἥλιον προλαμβάνοντες , ὑφ οὗ τὸ λεπτότατον καὶ κουφότατον ἀεὶ τῶν ὑγρῶν αἰρόμενον διαφθείρεται .
τῶν υἱῶν μου τοὺς νεωτέρους ἐν θεάτρῳ προσδιατρίψαντας ἀκροάμασι καὶ βράδιον ἐπὶ τὸ δεῖπνον ἐλθόντας οἱ Θέωνος υἱοὶ κωλυσιδείπνους καὶ ζοφοδορπίδας καὶ τοιαῦτα μετὰ παιδιᾶς ἔσκωπτον ·
οἱ δ ἀμυνόμενοι πάλιν ἐκείνους τρεχεδείπνους ἀπεκάλουν .
καί τις εἶπε τῶν πρεσβυτέρων τρεχέδειπνον εἶναι τὸν ὑστερίζοντα τοῦ δείπνου θᾶττον γὰρ ἢ βάδην ἐπειγόμενον , ὅταν βραδύνῃ , φαίνεσθαι 0 .
καὶ Γάλβα τοῦ παρὰ Καίσαρι γελωτοποιοῦ χάριεν ἀπεμνημόνευσεν ἐκεῖνος γὰρ ἐπιθυμοδείπνους ἐκάλει τοὺς ὀψὲ παραγιγνομένους ἐπὶ δεῖπνον ·
ἀσχολουμένους γὰρ αὐτοὺς ὅμως διὰ τὸ φιλόδειπνον οὐκ ἀπολέγεσθαι τὰς κλήσεις .
ἐγὼ δ εἶπον , ὅτι καὶ Πολύχαρμος ἐν Ἀθήναις δημαγωγῶν καὶ τοῦ βίου διδοὺς ἀπολογισμὸν ἐν ἐκκλησίᾳ ταῦτ εἶπεν , ἄνδρες Ἀθηναῖοι , τ ἀμά καὶ πρὸς τούτοις , οὐδέποτε κληθεὶς ἐπὶ δεῖπνον ὕστατος ἀφικόμην δημοτικὸν γὰρ εὖ μάλα δοκεῖ τὸ τοιοῦτο , καὶ τ οὐναντίον οἱ ἄνθρωποι τοὺς ὀψὲ παραγιγνομένους ἀναγκαζόμενοι περιμένειν , ὡς ἀηδεῖς καὶ ὀλιγαρχικοὺς βαρύνονται 0 .
ὁ δὲ Σώκλαρος ὑπερδικῶν τῶν νεανίσκων ἀλλ οὐ δὲ τὸν Πιττακόν ἔφη ζοφοδορπίδαν ὁ Ἀλκαῖος ὡς ὀψὲ δειπνοῦντα λέγεται προσειπεῖν , ἀλλ ὡς ἀδόξοις τὰ πολλὰ καὶ φαύλοις ἡδόμενον συμπόταις 0 ·
τὸ μέντοι πρωίτερον δειπνεῖν ὄνειδος ἦν πάλαι , καὶ τὸ ἀκράτισμά φασιν οὕτω λέγεσθαι διὰ τὴν ἀκρασίαν .
ὑπολαβὼν δ ὁ Θέων ἥκιστ εἶπεν εἰ δεῖ τοῖς τὸν ἀρχαῖον βίον διαμνημονεύουσι πιστεύειν .
φασὶ γὰρ ἐκείνους , ἐργατικοὺς ἅμα καὶ σώφρονας ὄντας , ἕωθεν ἐσθίειν ἄρτον ἐν ἀκράτῳ , καὶ μηθὲν ἄλλο διὸ τοῦτο μὲν ἀκράτισμα καλεῖν διὰ τὸν ἄκρατον , ὄψον δὲ τὸ παρασκευαζόμενον εἰς δεῖπνον αὐτοῖς 0 ·
ὀψὲ γὰρ δειπνεῖν ἀπὸ τῶν πράξεων γενομένους 0 .
ἐκ τούτου καὶ τὸ δεῖπνον καὶ τὸ ἄριστον , ἀφ ὅτου λάβοι τ οὔνομα , ζήτησιν παρέσχε .
καὶ τὸ μὲν ἄριστον ἐδόκει τῷ ἀκρατίσματι τ αὐτὸν εἶναι , μαρτυρεῖ τῷ Ὁμήρῳ λέγοντι τοὺς περὶ τὸν Εὔμαιον ἐντύνοντας ἄριστον ἃμ ἠοῖ φαινομένῃφι καὶ πιθανὸν ἐδόκει διὰ τὴν ἑωθινὴν ὥραν ἄριστον ὠνομάσθαι , καθάπερ τὸ αὔριον 0 .
τὸ δὲ δεῖπνον , ὅτι τῶν πόνων διαναπαύει 0 1 ·
πράξαντες γάρ τι δειπνοῦσιν ἢ μεταξὺ πράττοντες · .
ἔστι δὲ καὶ τοῦτο παρ Ὁμήρου λαβεῖν λέγοντος ἦμος δὲ δρυτόμος περ ἀνὴρ ὡπλίσσατο δεῖπνον .
εἰ μὴ νὴ Δία τὸ ἄριστον αὐτόθεν ἀπραγμόνως προσφερόμενοι καὶ ῥᾳδίως ἀπὸ τῶν τυχόντων , τὸ δὲ δεῖπνον ἤδη παρεσκευασμένον , ἐκεῖνο μὲν ῥᾷστον , τοῦτο δ ὥσπερ διαπεπονημένον ἐκάλεσαν 0 1 .
ὑβριστὴς δ ὢν καὶ φιλόγελως φύσει ὁ ἀδελφὸς ἡμῶν Λαμπρίας ἔφη μυρίῳ τὰ Ῥωμαϊκὰ δείξειν οἰκειότερα τῶν Ἑλληνικῶν ὀνόματα , τοσαύτης ἀδείας τῷ φλυαρεῖν δεδομένης .
τὸ μὲν γὰρ δεῖπνόν φασι κοῖνα διὰ τὴν κοινωνίαν καλεῖσθαι ·
καθ ἑαυτοὺς γὰρ ἠρίστων ἐπιεικῶς οἱ πάλαι Ῥωμαῖοι συνδειπνοῦντες τοῖς φίλοις .
τὸ δ ἄριστον ἐκλήθη πράνδιον ἀπὸ τῆς ὥρας ·
ἔνδιον γὰρ τὸ δειλινόν , καὶ τὴν μετ ἄριστον ἀνάπαυσιν ἐνδιάζειν 0 ·
ἢ πρωινήν τινα σημαίνοντες ἐδωδὴν ἢ τροφήν , ᾗ χρῶνται πρὶν ἐνδεεῖς γενέσθαι 0 .
καὶ μὴν ἵν ἀφῶ τὰ στρώματα ἔφη τὸν οἶνον , τὸ μέλι , τ οὔλαιον , τὸ γεύσασθαι , τὸ προπιεῖν , ἕτερα πάμπολλα τοῖς αὐτοῖς ὀνόμασι καταφανῶς χρώμενα ·
τίς οὐκ ἂν εἴποι ἐπὶ κῶμον Ἑλληνικῶς κωμισσᾶτον λέγεσθαι , καὶ τὸ κεράσαι μισκῆραι καθ Ὅμηρον , ἡ δ αὖτ ἐν κρητῆρι μελίφρονα οἶνον ἔμισγε καί μῆνσαν μὲν τὴν τράπεζαν ἀπὸ τῆς ·
ἐν μέσῳ θέσεως , πᾶνεμ δὲ τὸν ἄρτον ὡς ἀνιέντα τὴν πεῖναν τὸν δὲ στέφανον κορῶναν ἀπὸ τῆς κεφαλῆς , ὡς Ὅμηρος τὸ κράνος εἴκασέ που στεφάνῃ 0 1 2 ·
τὸ δὲ καῖρε δέρε , καί δέντης τοὺς ὀδόντας , καί λάβρα τὰ χείλη ἀπὸ τοῦ λαμβάνειν τὴν βορὰν δι αὐτῶν 0 ;
ἢ καὶ τούτων οὖν ἀκουστέον ἀγελαστὶ λεγομένων , ἢ μη δ ἐκείνοις εὐκόπως οὕτως διὰ τῶν ὀνομάτων ὥσπερ τριγχίων τὰ μὲν ἐκκόπτουσι μέρη τὰ δὲ καθαιροῦσι παραδύσεις διδῶμεν .
σύλλας ὁ Καρχηδόνιος εἰς Ῥώμην ἀφικομένῳ μοι διὰ χρόνου τὸ ὑποδεκτικόν , ὡς Ῥωμαῖοι καλοῦσι , καταγγείλας δεῖπνον ἄλλους τε τῶν ἑταίρων παρέλαβεν οὐ πολλοὺς καὶ Μοδεράτου τινὰ τοῦ Πυθαγορικοῦ μαθητήν , ὄνομα Λεύκιον , ἀπὸ Τυρρηνίας .
οὗτος οὖν ὁρῶν Φιλῖνον τὸν ἡμέτερον ἐμψύχων ἀπεχόμενον , οἷον εἰκός , εἰς τοὺς Πυθαγόρου λόγους προήχθη 0 ·
καὶ Τυρρηνὸν ἀπέφηνεν , οὐ πατρόθεν , ὥσπερ ἕτεροί τινες , ἀλλ αὐτὸν ἐν Τυρρηνίᾳ καὶ γεγονέναι καὶ τεθράφθαι καὶ πεπαιδεῦσθαι τὸν Πυθαγόραν ἰσχυριζόμενος οὐχ ἣκιστα τοῖς συμβόλοις , οἷόν ἐστι καὶ τὸ συνταράττειν ἀναστάντας ἐξ εὐνῆς τὰ στρώματα καὶ χύτρας τύπον ἀρθείσης ἐν σποδῷ μὴ ἀπολείπειν ἀλλὰ συγχεῖν , καὶ χελιδόνας οἰκίᾳ μὴ δέχεσθαι μη δὲ σάρον ὑπερβαίνειν μη δὲ ἑυνα γαμψώνυχον οἴκοι τρέφειν 0 ·
ταῦτα γὰρ ἔφη τῶν Πυθαγορικῶν λεγόντων καὶ γραφόντων , μόνους ἔργῳ Τυρρηνοὺς ἐξευλαβεῖσθαι καὶ φυλάττειν .
λεχθέντων δὲ τούτων ὑπὸ τοῦ Λευκίου , μάλιστα τὸ τῶν χελιδόνων ἀτοπίαν ἔχειν ἐδόκει , ζῷον ἀσινὲς καὶ φιλάνθρωπον εἴργεσθαι τοῖς γαμψωνύχοις ὁμοίως , ἀγριωτάτοις οὖσι καὶ φονικωτάτοις καὶ γὰρ ᾧ μόνῳ τινὲς τῶν παλαιῶν ᾤοντο λύειν τὸ σύμβολον , ὡς πρὸς τοὺς διαβόλους καὶ ψιθύρους τῶν συνήθων ᾐνιγμένον , οὐ δ αὐτὸς ὁ Λεύκιος ἐδοκίμαζεν ·
ψιθυρισμοῦ μὲν γὰρ ἥκιστα χελιδόνι μέτεστι , λαλιᾶς δὲ καὶ πολυφωνίας οὐ μᾶλλον ἢ κίτταις καὶ πέρδιξι καὶ ἀλεκτορίσιν 0 1 .
ἆρ οὖν ὁ Σύλλας ἔφη διὰ τὸν μῦθον τὸν περὶ τὴν παιδοφονίαν ἀφοσιοῦνται τὰς χελιδόνας , ἄπωθεν ἡμᾶς πρὸς ἐκεῖνα τὰ πάθη διαβάλλοντες , ἐξ ὧν τὸν Τηρέα καὶ τὰς γυναῖκας τὰ μὲν δρᾶσαι τὰ δὲ παθεῖν ἄθεσμα καὶ σχέτλια λέγουσι , καὶ μέχρι νῦν Δαυλίδας ὀνομάζουσι τὰς ὄρνιθας ;
γοργίας δ ὁ σοφιστής , χελιδόνος ἀφείσης ἐπ αὐτὸν ἀπόπατον , ἀναβλέψας πρὸς αὐτήν οὐ καλὰ ταῦτ εἶπεν ὦ Φιλομήλα ἢ καὶ τοῦτο κενόν ἐστι ;
τὴν γὰρ ἀηδόνα , ταῖς αὐταῖς τραγῳδίαις ἔνοχον οὖσαν , οὐκ ἀπείργουσιν οὐ δὲ ξενηλατοῦσιν ἴσως ἔφην ἐγὼ καὶ ταῦτ ἔχει λόγον , ὦ Σύλλα .
σκόπει δὲ μὴ πρῶτον μέν , ᾧ λόγῳ τὸ γαμψώνυχον οὐ προσίενται , τούτῳ καὶ ἡ χελιδὼν ἀδοξεῖ παρ αὐτοῖς ·
σαρκοφάγος γάρ ἐστι καὶ μάλιστα τοὺς τέττιγας , ἱεροὺς καὶ μουσικοὺς ὄντας , ἀποκτίννυσι καὶ σιτεῖται ·
καὶ πρόσγειος αὐτῆς ἡ πτῆσίς ἐστι , τὰ μικρὰ καὶ λεπτὰ τῶν ζῴων ἀγρευούσης , ὥς φησιν Ἀριστοτέλης ·
ἔπειτα μόνη τῶν ὁμωροφίων ἀσύμβολος ἐνοικεῖ καὶ ἀτελὴς ἐνδιαιτᾶται .
καίτοι ὅ γε πελαργὸς οὔ τε σκέπης μετέχων οὔ τ ἀλέας οὔ τ ἀδείας τινὸς ἢ βοηθείας παρ ἡμῖν , ἐπίβαθρόν τι γῆς δίδωσι ·
τὰ γὰρ ἐπίβουλα καὶ πολέμια τῶν ἀνθρώπων , φρύνους καὶ ὄφεις , ἀναιρεῖ περιιών ·
ἡ δὲ πάντων τυχοῦσα τούτων , ὅταν ἐκθρέψῃ καὶ τελειώσῃ τοὺς νεοσσούς , ἄπεισιν ἀχάριστος γενομένη καὶ ἄπυστος .
ὃ δὲ δεινότατόν ἐστι , μόνα τῶν συνοίκων μυῖα καὶ χελιδὼν οὐχ ἡμεροῦται πρὸς ἄνθρωπον οὐ δ ἀνέχεται ψαῦσιν οὐ δ ὁμιλίαν οὐ δὲ κοινωνίαν ἔργου τινὸς ἢ παιδιᾶς , ἡ μὲν μυῖα φοβουμένη τῷ πάσχειν κακῶς καὶ διασοβεῖσθαι πολλάκις , ἡ δὲ χελιδὼν τῷ φύσει μισάνθρωπος εἶναι καὶ δι ἀπιστίαν ἀτιθάσευτος ἀεὶ καὶ ὕποπτος 0 1 .
εἴπερ οὖν δεῖ τὰ τοιαῦτα μὴ κατ εὐθυωρίαν , ἀλλ ἀνακλάσαντας ὥσπερ ἐμφάσεις ἑτέρων ἐν ἑτέροις θεωρεῖν , παράδειγμα τὰς χελιδόνας τοῦ ἀβεβαίου καὶ ἀχαρίστου θέμενος οὐκ ἐᾷ τοὺς ἕνεκα καιροῦ προσφερομένους καὶ ὑποδυομένους ποιεῖσθαι συνήθεις ἐπὶ πλέον , ἑστίας καὶ οἴκου καὶ τῶν ἁγιωτάτων μεταδιδόντας 0 .
ταῦτ εἰπὼν ἐγώ μοι δοκῶ ποιῆσαι λόγων ἄδειαν ·
εὐθαρσῶς γὰρ ἤδη τοῖς ἄλλοις συμβόλοις προσῆγον , ἠθικὰς ἐπιεικῶς ποιούμενοι τὰς λύσεις αὐτῶν .
τῆς μὲν γὰρ χύτρας τὸν τύπον ἔφη Φιλῖνος ἀφανίζειν αὐτούς , διδάσκοντας ὅτι δεῖ μηδὲν ὀργῆς ἔνδηλον ἀπολείπειν ἴχνος , ἀλλ ὅταν ἀναζέσασα παύσηται καὶ καταστῇ , πᾶσαν ἐξαληλίφθαι μνησικακίαν .
ἡ δὲ τῶν στρωμάτων συντάραξις ἐνίοις μὲν ἐδόκει μηθὲν ἔχειν ἀποκεκρυμμένον , ἀλλ αὐτόθεν φαίνεσθαι τὸ μὴ πρέπον , ἀνδρὶ συγκεκοιμημένης γαμετῆς , χώραν ὁρᾶσθαι καὶ τύπον ὥσπερ ἐκμαγεῖον ἀπολειπόμενον 0 .
ὁ δὲ Σύλλας μᾶλλον εἴκαζε κοιμήσεως μεθημερινῆς ἀποτροπὴν εἶναι τὸ σύμβολον , ἀναιρουμένης ἕωθεν εὐθὺς τῆς πρὸς τὸν ὕπνον παρασκευῆς ·
ὡς νυκτὸς ἀναπαύεσθαι δεῖν , ἡμέρας δὲ πράττειν ἀναστάντας καὶ μὴ περιορᾶν οἷον ἴχνος πτώματος 0 1 ·
οὐδὲν γὰρ ἀνδρὸς ὄφελος καθεύδοντος , ὥσπερ οὐ δὲ τεθνηκότος 0 1 .
τούτοις δὲ συμμαρτυρεῖν ἐδόκει καὶ τὸ παρεγγυᾶν τοὺς Πυθαγορικοὺς τοῖς ἑταίροις μηδενὸς ;
ἀφαιρεῖν βάρος , συνεπιτιθέναι δὲ καὶ συνεπιφορτίζειν , ὡς μηδεμίαν σχολὴν μη δὲ ῥᾳστώνην ἀποδεχομένους .
ἐπεὶ δὲ τούτων λεγομένων ὁ Λεύκιος οὔ τε ψέγων οὔ τ ἐπαινῶν , ἀλλ ἡσυχίαν ἄγων , σιγῇ δὲ καὶ καθ ἑαυτὸν ὁρῶν ἤκουεν , ὀνομαστὶ καλέσας τὸν Σύλλαν ὁ Ἐμπεδοκλῆς Λεύκιος εἶπεν ὁ ἑταῖρος εἰ μὲν ἄχθεται τοῖς λεγομένοις , ὥρα πεπαῦσθαι καὶ ἡμᾶς ·
εἰ δὲ ταῦτα τῶν ὑπὸ τὴν ἐχεμυθίαν ἐστίν , ἀλλ ἐκεῖνό γε δοκῶ μή τ ἄρρητον εἶναι μή τ ἀνέξοιστον πρὸς ἑτέρους , ὅτι δὴ μάλιστα τῶν ἰχθύων ἀπείχοντο ·
καὶ γὰρ ἱστορεῖται τοῦτο περὶ τῶν παλαιῶν Πυθαγορικῶν καὶ τοῦ καθ ἡμᾶς Ἀλεξικράτους ἐνέτυχον μαθηταῖς , ἄλλα μὲν ἔστιν ὅτε μετρίως προσφερομένοις καὶ νὴ Δία θύουσιν , ἰχθύος δὲ μὴ γεύσασθαι τὸ παράπαν ὑπομένουσιν .
ἣν δὲ Τυνδάρης ὁ Λακεδαιμόνιος αἰτίαν ἔλεγε δὲ τῆς ἐχεμυθίας τοῦτο γέρας εἶναι , τοὺς ἰχθῦς καλεῖν ἔλλοπας , οἷον ἰλλομένην τὴν ὄπα καὶ καθειργομένην ἔχοντας ·
καὶ τὸν ὁμώνυμον ἐμοὶ τῷ παυσαμένῳ Πυθαγορικῶς περαίνειν τὰ δόγματα στέγουσαι φρενὸς ἀλλ ὅπερ ἐλάσσω , καὶ ὅλως θεῖον ἡγεῖσθαι τὴν σιωπὴν τοὺς ἄνδρας , ἅτε δὴ καὶ τῶν θεῶν ἔργοις καὶ πράγμασιν ἄνευ φωνῆς ἐπιδεικνυμένων ἃ βούλονται τοῖς ξυνετοῖς 0 .
τοῦ δὲ Λευκίου πράως καὶ ἀφελῶς εἰπόντος , ὡς ὁ μὲν ἀληθὴς ἴσως λόγος καὶ νῦν ἀπόθετος καὶ ἀπόρρητος εἴη , τοῦ δὲ πιθανοῦ καὶ εἰκότος οὐ φθόνος ἀποπειρᾶσθαι 0 1 ·
πρῶτος Θέων ὁ γραμματικὸς εἶπεν , ὅτι Τυρρηνὸν μὲν ἀποδεῖξαι Πυθαγόραν μέγ ἔργον εἴη καὶ οὐ ῥᾴδιον ·
Αἰγυπτίων δὲ τοῖς σοφοῖς συγγενέσθαι πολὺν χρόνον ὁμολογεῖται ζηλῶσαὶ τε πολλὰ καὶ δοκιμάσαι μάλιστα τῶν περὶ τὰς ἱερατικὰς ἁγιστείας , οἷόν ἐστι καὶ τὸ τῶν κυάμων οὔ τε γὰρ σπείρειν οὔ τε σιτεῖσθαι κύαμον Αἰγυπτίους , ἀλλ οὐ δ ὁρῶντας ἀνέχεσθαί φησιν ὁ Ἡρόδοτος .
ἰχθύων δὲ καὶ τοὺς ἱερεῖς ἴσμεν ἔτι νῦν ἀπεχομένους ·
ἁγνεύοντες δὲ καὶ τὸν ἅλα φεύγουσιν , ὡς μή τ ὄψον προσφέρεσθαι μή τ ἄλλο τι ἁλσὶ θαλαττίοις μεμιγμένον .
ἄλλοι μὲν οὖν ἄλλας αἰτίας φέρουσιν ·
ἔστι δ ἀληθὴς μία , τὸ πρὸς τὴν θάλατταν ἔχθος , ὡς ἀσύμφυλον ἡμῖν καὶ ἀλλότριον μᾶλλον δ ὅλως πολέμιον τῇ φύσει τοῦ ἀνθρώπου στοιχεῖον 0 .
οὐ γὰρ τρέφεσθαι τοὺς θεοὺς ἀπ αὐτῆς , ὥσπερ οἱ Στωικοὶ τοὺς ἀστέρας ὑπολαμβάνουσιν , ἀλλὰ τ οὐναντίον εἰς ταύτην ἀπόλλυσθαι τὸν πατέρα καὶ σωτῆρα τῆς χώρας , ὃν Ὀσίριδος ἀπορροὴν ὀνομάζουσι 0 .
καὶ θρηνοῦντες τὸν ἐν τοῖς ἀριστεροῖς μέρεσι γεννώμενον ἐν δὲ τοῖς δεξιοῖς φθειρόμενον , αἰνίττονται τὴν τοῦ Νείλου τελευτὴν καὶ φθορὰν ἐν τῇ θαλάττῃ γιγνομένην .
ὅθεν οὔ τε τὸ ὕδωρ πότιμον αὐτῆς , οὔ θ ὧν τρέφει τι καὶ γεννᾷ καθαρὸν ἡγοῦνται καὶ οἰκεῖον , οἷς μή τε πνεύματος κοινοῦ μή τε συμφύλου νομῆς μέτεστιν , ἀλλ ὁ σῴζων πάντα τ ἄλλα καὶ τρέφων ἀήρ , ἐκείνοις ὀλέθριός ἐστιν , ὡς παρὰ φύσιν καὶ χρείαν γεγονόσι καὶ ζῶσιν 0 .
οὐ δεῖ δὲ θαυμάζειν , εἰ τὰ ζῷα διὰ τὴν θάλατταν ἀλλότρια καὶ οὐκ ἐπιτήδεια καταμίγνυσθαι εἰς αἷμα καὶ πνεῦμα νομίζουσιν αὑτῶν , οἵ γε μη δὲ τοὺς κυβερνήτας ἀξιοῦσι προσαγορεύειν ἀπαντῶντες , ὅτι τὸν βίον ἀπὸ θαλάττης ἔχουσι .
ταῦτ ἐπαινέσας ὁ Σύλλας προσεῖπε περὶ τῶν Πυθαγορικῶν , ὡς μάλιστα μὲν ἐγεύοντο τῶν ἱεροθύτων ἀπαρξάμενοι τοῖς θεοῖς ·
ἰχθύων δὲ θύσιμος οὐδεὶς οὐ δ ἱερεύσιμός ἐστιν .
ἐγὼ δέ , παυσαμένων ἐκείνων , Αἰγυπτίοις μὲν ἔφην ὑπὲρ τῆς θαλάττης πολλοὺς μαχεῖσθαι καὶ φιλοσόφους καὶ ἰδιώτας , ἐκλογιζομένους ὅσοις ἀγαθοῖς εὐπορώτερον καὶ ἡδίω τὸν βίον ἡμῶν πεποίηκεν .
ἡ δὲ τῶν Πυθαγορικῶν πρὸς τὸν ἰχθῦν ἐκεχειρία διὰ τὸ μὴ σύμφυλον ἄτοπος καὶ γελοία μᾶλλον δ ἀνήμερος ὅλως καὶ Κυκλώπειόν τι τοῖς ἄλλοις γέρας νέμουσα τῆς συγγενείας καὶ τῆς οἰκειότητος , ὀψοποιουμένοις καὶ ἀναλισκομένοις ὑπ αὐτῶν 0 .
καίτοι βόλον ἰχθύων πρίασθαὶ ποτέ φασι τὸν Πυθαγόραν , εἶτ ἀφεῖναι κελεῦσαι τὴν σαγήνην , οὐχ ὡς ἀλλοφύλων καὶ πολεμίων ἀμελήσαντα τῶν ἰχθύων ἀλλ ὡς ὑπὲρ φίλων καὶ οἰκείων γεγονότων αἰχμαλώτων λύτρα καταβαλόντα .
διὸ τ οὐναντίον ἔφην ὑπονοεῖν τῶν ἀνδρῶν ἡ ἐπιείκεια καὶ πραότης δίδωσι , μήποτ ἄρα μελέτης ἕνεκεν τοῦ δικαίου καὶ συνηθείας ἐφείδοντο μάλιστα τῶν ἐναλίων , ὡς τ ἄλλα 0 ·
μὲν αἰτίαν ἁμωσγέπως παρέχοντα τοῦ κακῶς πάσχειν τ ἀνθρώπῳ , τοὺς δ ἰχθῦς οὐδὲν ἀδικοῦντας ἡμᾶς , οὐ δ εἰ πάνυ πεφύκασι δυναμένους 0 .
πάρεστι δὲ τῶν τε λόγων καὶ τῶν ἱερῶν εἰκάζειν τοῖς παλαιοῖς , ὡς οὐ μόνον ἐδωδὴν ἀλλὰ καὶ φόνον ζῴου μὴ βλάπτοντος ἔργον ἐναγὲς καὶ ἄθεσμον ἐποιοῦντο ·
πλήθει δ ἐπιχεομένῳ καθειργόμενοι , καὶ χρησμοῦ τινος , ὥς φασιν , ἐκ Δελφῶν ἐπικελευσαμένου τοῖς καρποῖς ἀρήγειν φθειρομένοις , ἤρξαντο μὲν καθιερεύειν ·
ἔτι δ ὅμως ταραττόμενοι καὶ δειμαίνοντες ἔρδειν μὲν ἐκάλουν καὶ ῥέζειν , ὥς τι μέγα δρῶντες τὸ θύειν ἔμψυχον ·
ἄχρι δὲ νῦν παραφυλάττουσιν ἰσχυρῶς τὸ μὴ σφάττειν , πρὶν ἐπινεῦσαι κατασπενδόμενον .
οὕτως εὐλαβεῖς πρὸς ἅπασαν ἀδικίαν ἦσαν .
καίτοι , ἵνα τ ἄλλα 0 ·
ἐάσωμεν , εἰ μόνον ἀλεκτορίδων ἀπείχοντο πάντες ἢ δασυπόδων , οὐκ ἂν ἦν χρόνου βραχέος ὑπὸ πλήθους οὔ τε πόλιν οἰκεῖν οὔ τε καρπῶν ὄνασθαι 0 ·
διὸ τῆς ἀνάγκης ἐπαιγούσης τὸ πρῶτον , ἤδη καὶ δι ἡδονὴν ἔργον ἐστὶ παῦσαι τὴν σαρκοφαγίαν .